ⴼⴰⵔⵉⴷ ⵎⵓⵃⵎⵎⴰⴷ ⵥⴰⵍⵃⵓⴹ

ⴼⴰⵔⵉⴷ ⵎⵓⵃⵎⵎⴰⴷ ⵣⴰⵍⵃⵓⴹ, ⵉⵍⵓⵍ ⴳ ⵓⵙⴳⴳⵯⴰⵙ ⵏ 1959 (ⴰⵙⴰⴽⵓⴷ ⵏ ⵜⵍⴰⵍⵉⵜ ⵏ ⵜⵉⴷⵜ 1957) ⴳ ⵓⵙⵓⵏ ⵏ ⵡⴰⴷⴰⵢ, ⵜⵉⵖⵔⵜ ⵏ ⵜⴼⵔⴰⵡⵜ, ⵜⴰⵙⴳⴰ ⵏ ⵜⵣⵏⵉⵜ, ⴹⴰⵕⵜ ⵎⴰ ⵉⵙⵎⴷ ⵜⵉⵖⵔⵉ ⵜⴰⵎⵏⵣⵓⵜ ⴳ ⵜⵉⵏⵎⵍ ⵏ ⵎⵓⵃⵎⵎⴰⴷ ⵡⵉⵙ ⵙⵎⵎⵓⵙ ⴷⴰ ⵏⵉⵜ ⵉⵍⵍⴰⵏ ⴳ ⵜⵎⴰⵣⵉⵔⵜ ⵏⵏⵙ, ⵉⴹⴼⵕ ⵜⵉⵖⵔⵉ ⵏⵏⵙ ⴳ ⵓⵙⵉⵏⴰⵏ ⵏ ⵎⵓⵍⴰⵢ ⵕⵛⵉⴷ ⴳ ⵜⵣⵏⵉⵜ, ⵢⴰⵎⵥ ⴳⵉⵙ ⴰⵙⵍⴽⵉⵏ ⵏ ⵍⴱⴰⴽⴰⵍⵓⵕⵢⴰ ⴳ ⵜⵙⴽⵍⴰ ⴰⵙⴳⴳⵯⴰⵙ ⵏ 1977. ⴹⴰⵕⵜ ⵏⵏⵙ ⵢⵓⵎⵥ ⵜⵓⵔⴰⴳⵜ ⴳ ⵜⵓⵜⵍⴰⵢⵜ ⴳ ⵜⵙⴽⵍⴰ ⵜⴰⵏⴳⵍⵉⵣⵜ ⴳ ⵜⵙⴷⴰⵡⵉⵜ ⵏ ⵎⵓⵃⵎⵎⴰⴷ ⵡⵉⵙ ⵙⵎⵎⵓⵙ ⴳ ⵕⵕⴱⴰⵟ, ⵉⵎⵎⴰⵜⵜⵉ ⵙ ⵜⴰⵙⴷⴰⵡⵉⵜ ⵏ ⵜⵙⴽⵍⴰ ⴷ ⵜⵎⴰⵙⵙⴰⵏⵉⵏ ⵜⵉⵏⴼⴳⴰⵏⵉⵏ ⴳ ⵜⵙⴷⴰⵡⵉⵜ ⵏ ⵍⵇⴰⴹⵉ ⵄⵉⵢⵢⴰⴹ ⴳ ⵎⵕⵕⴰⴽⵛ ⵢⴰⵎⵥ ⴳⵉⵙ ⴰⵙⵍⴽⵉⵏ ⵏ ⵜⵣⵔⴰⵡⵉⵏ ⵜⵉⵙⴷⴰⵡⵉⵢⵉⵏ ⵜⵉⵎⴰⵜⴰⵢⵉⵏ ⴳ ⵓⵙⴳⴳⵯⴰⵙ ⵏ 1982. ⵉⴼⵍ ⵜⵉⵖⵔⵉ ⵏⵏⵙ ⵜⴰⵎⴰⵜⴰⵢⵜ ⴳ ⵓⵙⴳⴳⵯⴰⵙ ⵡⵉⵙ ⴽⵕⴰⴹ ⵏ ⵜⵓⵔⴰⴳⵜ, ⵢⴰⴷⴼ ⴰⵎⵎⴰⵙ ⴰⵙⴳⵎⴰⵏ ⴰⵙⴳⴰⵡⴰⵏ ⵏ ⵇⵇⵏⵉⵟⵕⴰ ⴳ ⵓⵙⴳⴳⵯⴰⵙ ⵏ 1985. ⴹⴰⵕⵜ ⵏ ⵙⵉⵏ ⵉⵙⴳⴳⵯⴰⵙⵏ ⵏ ⵓⵙⴰⵏⵓⵏ, ⵉⵎⵓⵔⵙ ⴳ ⵉⵔⵉⵎ ⵏ ⵓⵙⵓⴼⵖ ⴳ ⵡⴰⵎⵎⴰⵙ, ⵉⵜⵜⵓⴼⴽⴰ ⴰⵙ ⵓⵙⵉⵏⴰⵏ ⵏ ⴱⵏ ⵍⵄⴰⵕⴰⴱⵉ ⵍⵃⵟⵉⵎⵉ ⵏⵏⴰ ⵉⵍⵍⴰⵏ ⴳ ⵜⵣⵏⴰⵅⵜ ⴰⵙⴳⴳⵯⴰⵙ ⵏ 1987, ⵉⵙⵙⵏⵜⵉ ⴳⵉⵙ ⴰⵙⴰⴽⴰ ⵏⵏⵙ ⴷ ⴰⵙⵍⵎⴰⴷ ⵏ ⵜⴼⵕⴰⵏⵙⵉⵙⵜ, ⴳ ⵓⵙⴳⴳⵯⴰⵙ ⵏ 1992, ⵉⵎⵎⴰⵜⵜⵉ ⵙ ⵜⵎⴰⵣⵉⵔⵜ ⵍⵍⵉ ⵖ ⵉⵍⵓⵍ ⵜⵉⵖⵔⵎⵜ ⵏ ⵜⴼⵔⴰⵡⵜ, ⵉⵙⵡⵓⵔⵉ ⴳ ⵓⵙⵉⵏⴰⵏ ⵏ ⵍⴰⵟⵍⴰⵚ ⴷ ⴰⵙⵍⵎⴰⴷ ⵏ ⵜⴼⵕⴰⵏⵙⵉⵙⵜ ⴰⵔ 2020 ⵏⵏⴰ ⴰⵙ ⵉⴳⴰⵏ ⴰⵙⴳⴳⵯⴰⵙ ⴰⵎⴳⴳⴰⵔⵓ (ⵜⴰⵏⴰⴼⵜ). ⵖⵓⵔ ⵎⵓⵃⵎⵎⴰⴷ ⵣⴰⵍⵃⵓⴹ ⵙⵉⵏ ⵜⴰⵔⵡⴰ, ⵙⵉⵎⴰⵏ (19 ⵏ ⵓⵙⴳⴳⵯⴰⵙ) ⴷ ⵢⵓⴱⴰ (17 ⵏ ⵓⵙⴳⴳⵯⴰⵙ) ⵉⴳ ⴰⵎⴷⵢⴰⵣ ⴷ ⵓⵎⴰⵔⴰ ⵏ ⵜⵓⵍⵍⵉⵙⵉⵏ ⴷ ⵓⵎⵙⵙⵓⵏⵖ ⴷ ⵓⵎⴽⴽⴰⵔ ⴷ ⵓⵎⵙⵙⵓⵖⵍ.

ⵜⵉⵙⵎⵖⵓⵔⵉⵏ ⵏⵏⵙ

ⵢⵉⵡⵉ ⵎⵓⵃⵎⵎⴰⴷ ⵣⴰⵍⵃⵓⴹ ⵙⵎⵎⵓⵙ ⵜⵙⵎⵖⵓⵔⵉⵏ ⵜⵉⵙⴽⵍⴰⵏⵉⵏ ⵏ ⵜⵎⴷⵢⴰⵣⵜ ⵜⴰⵎⴰⵣⵓⵖⵜ : ⴳ ⵓⵙⴳⴳⵯⴰⵙ ⵏ 1997, ⵢⵉⵡⵉ ⵜⴰⵙⵎⵖⵓⵔⵜ ⵏ ⵙⴰⵄⵉⴷ ⵙⵉⴼⴰⵡ, 2020 ⵜⴰⵙⵎⵖⵓⵔⵜ  ⵜⴰⴳⵔⴰⵖⵍⴰⵏⵜ ⵜⴰⵎⵇⵇⵔⴰⵏⵜ ⵏ ⵄⴱⴷⵍⴽⵔⵉⵎ ⵍⵅⵟⵟⴰⴱⵉ ⵜⵜⵡⴰⵙⵙⵏ ⵙ ⵜⵙⵎⵖⵓⵔⵜ ⵙ ⵓⵄⵔⵔⵉⵎ ⴰⵎⵙⵏⴼⵍⵓⵍ, ⵢⴰⵡⵉ ⵓⵍⴰ ⵜⴰⵙⵎⵖⵓⵔⵜ ⵏ ⵜⵎⴰⵢⵏⵓⵜ ⴰⵙⴳⴳⵯⴰⵙ ⵏ 2002, ⴳ 2012 ⵜⴰⵙⵎⵖⵓⵔⵜ ⵏ ⵜⵣⵍⵖⴰ ⵏ ⵜⵉⵔⵔⴰ ⵉ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ, ⵜⴰⵎⴳⴳⴰⵔⵓⵜ ⵢⵉⵡⵉ ⵜⵉⵏ ⴱⵕⴰⵀⵉⵎ ⴰⵅⵢⵢⴰⵟ ⵉ ⵜⵙⴽⵍⴰ ⵜⴰⵎⴰⵣⵉⵖⵜ.

ⵜⵉⵡⵓⵔⵉⵡⵉⵏ ⵏ ⵎⵓⵃⵎⵎⴰⴷ ⵣⴰⵍⵃⵓⴹ :

 ⵢⵓⵔⴰ ⴽⵕⴰⴹⵜ ⵜⵎⴷⵢⴰⵣⵉⵏ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵉⴳⴰ ⴰⵙⵏⵜ ⵙ ⵓⵣⵡⵍ (ⵉⵎⵓⵕⵕⵓⵢⵏ, ⵜⴰⴽⴰⵜ, ⵉⵖⴷ) ⵜⵙⵙⵓⴼⵖ ⵜⵏⵜ ⵉⴷ (Volubilis) ⴳ ⴱⵔⵓⴽⵙⵉⵍ ⵉⴳ ⴰⵙⵏⵜ ⴰⵣⵡⵍ ⵏ ‘’ ⴰⴼⴳⴰⵏ ⵣⵓⵏ ⴷ ⴰⵔⴳⴰⵏ’’.
 ⵜⴰⴳⵓⵔⵉ ⵏ ⴱⴰⵕⵢⴰ, ⴷ ⵜⴰⴳⵔⵓⵎⵎⴰ ⵏⵏⵙ ⵜⴰⵎⵣⵡⴰⵔⵓⵜ ⵏ ⵜⵎⴷⵢⴰⵣⵉⵏ 2001.
ⴳ ⵓⵙⴳⴳⵯⴰⵙ 2007, ⵉⵣⵓⵣⵣⵔ ⵙⵏⴰⵜ ⵜⴰⴷⵍⵉⵡⵉⵏ ⵜⵉⵎⴰⵢⵏⵓⵜⵉⵏ ⵏ ⵜⵎⴷⵢⴰⵣⵜ ⵙ ⵜⴼⵕⴰⵏⵙⵉⵙⵜ,  ⵜⴰⵡⵉⵍⴰ ⵏ ⵓⴷⵍⵉⵙ ⴰⵎⵓⵟⵟⵓⵏ, ⵜⵙⵙⵓⴼⵖ ⵜ ⵉⴷ ⵜⴰⴷⴷⴰⵔⵜ ⵏ ⵢⵓⵊⵉⵏ, ⵉⴳⴰ ⴰⵙⵏⵜ ⵙ ⵓⵣⵡⵍ: "Ultime Poème" "Semblable à l'arganier"
ⴳ ⵓⵙⴳⴳⵯⴰⵙ ⵏ 2010, ⵉⵙⵙⵓⴼⵖ ⴷ ⵜⴰⴷⵍⴰ ⵏ ⵜⵎⴷⵢⴰⵣⵉⵏ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴳ ⵓⴳⴰⴷⵉⵔ, ⵉⵙⵜⵉ ⴰⵙ ⴰⵣⵡⵍ: ⵉⵎⵔⵉⵔⵉ ⵏ ⵓⵎⴷⵍⴼⴰⵡ.
ⵉⵣⵍⴰⵏ ⵉ ⵜⴰⵢⵔⵉ, ⵜⵉⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ, ⴳ ⵓⵙⴳⴳⵯⴰⵙ ⵏ 2012.
ⴰⵙⴰⴽⴰ, ⵜⴰⴷⵍⴰ ⵏ ⵜⵎⴷⵢⴰⵣⵉⵏ ⵙ ⵜⵎⴰⵣⵉⵖⵜ, ⵉⵜⵜⵓⵙⴽⴰⵔ ⴰⵙⵏⵜ ⵓⵙⵓⵖⵍ ⵙ ⵜⴼⵕⴰⵏⵙⵉⵙⵜ, ⵜⵉⵥⵕⵉⴳⵉⵏ ⵏ ⵜⵙⵉⴳⴳⵣⵜ ⵍⵡⵓⵕⵓⴷ ⵉⵏⵣⴳⴳⴰⵏ ⴳ ⵓⵙⴳⴳⵯⴰⵙ ⵏ 2013.
ⵜⵉⵍⴰⴳ, ⵜⴰⴷⵍⴰ ⵏ ⵜⵓⵍⵍⵓⵙⵉⵏ ⵙ ⵜⵎⴰⵣⵉⵖⵜ, ⵜⵉⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ.
ⵜⴰⵢⵔⵉ ⴷ ⵡⴰⵎⴰⵏ ⵣⵓⵣⵡⴰⵏⵉⵏ, ⵜⴰⴷⵍⴰ ⵏ ⵜⵎⴷⵢⴰⵣⵉⵏ, ⵜⴰⵙⵉⴳⴳⵣⵜ ⵜⴰⴷⵙⵍⴰⵏⵜ ⵏ ⴰⵢⵜ ⵎⵍⵍⵓⵍ, ⴰⵙⴳⴳⵯⴰⵙ ⵏ 2014.
ⴳ ⵓⵙⴳⴳⵯⴰⵙ ⵏ 2015, ⵜⵙⵙⵓⴼⵖ ⴰⵙ ⴷ ⵜⵣⵍⵖⴰ ⵏ ⵜⵉⵔⵔⴰ ⵙ ⵡⴰⵏⵏⴰⵍ ⵏ ⵜⵎⴰⵡⴰⵙⵜ ⵏ ⵜⴷⵍⵙⴰ ⵢⴰⵜ ⵜⴷⵍⴰ ⵏ ⵜⵎⴷⵢⴰⵣⵉⵏ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ, ⵉⴳⴰ ⴰⵙ ⵙ ⵓⵣⵡⵍ ‘’ⵉⵎⵓⵍⴰ ⵉⵎⵔⵡⴰⵍⵏ’’
ⴰⵏⵥⵉⴹ, ⵜⵎⴷⵢⴰⵣⵉⵏ ⵙ ⵜⵓⵜⵍⴰⵢⵜ ⵜⴰⴼⵕⵏⵙⵉⵙⵜ, ⵜⵉⵥⵕⵉⴳⵉⵏ ⵏ ⵙⵓⵎⴰⴳⵕⴰⵎ, 2019
ⵉⵣⵍⴰⵏ ⵜⵜⵢⴰⵡⵙⵜⴰⵢⵏⵉⵏ ⵉ ⵜⴰⴼⵓⴽⵜ ⵉⵊⴷⴷⵔⵏ, ⵕⵓⵎⴰⴳⵕⴰⵎ, 2023

ⵜⵉⴷⵔⴰⵡⵉⵏ ⵏⵏⵙ

ⵉⴷⵔⴰ ⵎⵓⵃⵎⵎⴰⴷ ⴼⴰⵔⵉⴷ ⵣⴰⵍⵃⵓⴹ ⴳ ⵜⵓⴳⵜ ⵏ ⵜⵡⵓⵔⵉⵡⵉⵏ, ⵙ ⵓⵎⴷⵢⴰ :
ⵜⵉⵏⴼⵓⵙⵉⵏ ⵜⵉⵎⴰⵣⵉⵖⵉⵏ, ⴰⴳ ⵡⴰⵡⵍⴽⴰⵣ, ⵜⵉⵥⵕⵉⴳⵉⵏ ⵏ Volubilis ⴳ ⴱⵔⵓⴽⵙⵉⵍ, 2004.
 ⴰⵙⵓⵏⴼⵓ ⵖ ⵓⵙⴰⴼⵓ, ⵄⴱⴷⵙⵙⵍⴰⵎ ⵏⴰⵚⵉⴼ (ⵜⵉⵎⴷⵢⴰⵣⵉⵏ ⵙ ⵜⵎⴰⵣⵉⵖⵜ) ⵕⵕⴱⴰⵟ, 2008, 
 ⵜⵉⴳⵓⵔⵉⵏ ⵙⴳ ⵓⴷⴼⵍ ⴷ ⵓⵎⵍⴰⵍ ⴷ ⵓⴳⴰⵔⵓ, ⵜⵉⵥⵕⵉⴳⵉⵏ ⵏ CDFM ⴽⵉⴱⵉⴽ, ⴽⴰⵏⴰⴹⴰ, 2008
 ⵕⵥⵎ ⵓⵍⴰⵡⵏ, ⵄⴱⴷⵙⵙⵍⴰⵎ ⵏⴰⵚⵉⴼ, ⵜⵉⵎⴷⵢⴰⵣⵉⵏ ⵙ ⵜⵎⴰⵣⵉⵖⵜ, ⵕⵕⴱⴰⵟ, 2010.
 ⴰⴹⴰⵏ ⵉⵖⵡⵡⴰⵖⵏ, ⵎⵚⵟⴰⴼⴰ ⵃⵓⵎⵉⵔ, ⵜⵉⵥⵕⵉⴳⵉⵏ ⵏ ⵙⵓⵙ, ⴰⴳⴰⴷⵉⵔ, 2010
 ⵉⵏⴰⵥⵓⵕⵏ, ⴰⵎⴰⵏⴰⵔ ⵏ ⵉⵏⴰⵥⵓⵕⵏ ⵉⵎⵙⵉⵍⵖⵏ, ⵍⵃⴱⵉⴱ ⴼⵓⴰⴷ, ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ, ⵕⵕⴱⴰⵟ, 2010.
 ⴰⵙⵓⵖⵍ ⵏ ⵡⴰⵍⴱⵓⵎ ⴰⵎⴳⴳⴰⵔⵓ ⵏ ⵉⵥⵏⵥⴰⵕⵏ - ⴰⴽⴰⵍ- ⵙ ⵜⴼⵕⴰⵏⵚⵉⵚⵜ ⵙ ⵓⵎⵢⴰⵡⴰⵙ ⴰⴽⴷ ⵎⴰⵙⵙ ⵄⴱⴷⵍⵍⴰⵀ ⵚⴱⵕⵉ.
 ⵜⴰⵢⵔⵉ ⴷ ⵜⵎⴰⴳⵉⵜ, ⵜⵓⵍⵍⵉⵙⵜ ⵏ ⵍⵃⵓⵙⵉⵏ ⴷⴷⴰⵡⴷⵉ, ⵜⴰⵙⵉⴳⴳⵣⵜ ⵜⴰⵏⴰⵎⵎⴰⵙⵜ ⵏ ⴰⵢⵜ ⵎⵍⵍⵓⵍ, 2012.
 ⵜⵉⵏ ⵓⵙⵙⴰⵏ ⵏ ⵍⴰⵍⵍⴰ ⵜⴰⴷⵔⴼⵉⵜ, ⵜⴰⵣⵡⴰⵔⵜ ⵙ ⵜⴼⵕⴰⵏⵙⵉⵙⵜ, ⵍⴰⵟⵉⴼⴰ ⵉⴷ ⵍⵎⵓⴷⴷⵏ, ⴰⴳⴰⴷⵉⵔ, ⵜⴰⵙⵉⴳⴳⵣⵜ ⵏ ⵙⵓⵙ ⴰⴳⴰⴷⵉⵔ, 2013.
 ⴰⵏⴽⵔⵓⴼ ⵏ ⵜⴰⵎⴰ ⵏ ⵚⴰⵍⵃ ⴰⵢⵜ ⵚⴰⵍⵃ, ⵜⴰⵣⵡⴰⵔⵜ, ⵜⴼⴼⵓⵖ ⴷ ⴳ 2015.
 ⵉⴹⵕⴼⴰⵏ ⵉⵎⵣⵡⵓⵔⴰ, ⵎⵓⵃⵎⵎⴰⴷ ⴰⵏⵉⵔ ⵍⵄⴰⵇⵉⵍⵉ, ⵜⴰⵣⵡⴰⵔⵜ, ⵜⵉⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ, 2016
 ⵜⵉⵎⴽⵜⵉⵜⵉⵏ ⵏ ⵜⵎⵥⵉ, ⵜⴰⴳⵔⵓⵎⵎⴰ ⵉⵛⵛⴰⵔⵏ, ⵎⴰⴷⴰⵖⴰⵛⵇⴰⵕ, 2018.
 ⵜⵉⵎⵉⴹⵉ ⵏ ⵓⵎⴷⵢⴰⵣ, ⵜⴰⵎⵓⵏⵜ ⵏ ⵍⵎⵖⵔⵉⴱ ⴰⵎⵇⵇⵔⴰⵏ, ⵕⵕⴱⴰⵟ, 2019, 
 ⵜⴰⵙⴰⵡⴰⵢⵜ ⵏ ⵎⵔⵉⵔⵉⴷⴰ (ⵜⵉⴱⵔⴰⵜⵉⵏ ⵉ ⵜⵔⴱⴰⵜ ⵜⴰⵄⵔⵔⵉⵎⵜ ⵜⴰⵎⵖⵔⵉⴱⵉⵜ) ⵜⴰⴳⵔⵓⵎⵎⴰ ⵉⵛⵛⴰⵔⵏ, ⵜⴰⵎⴰⵢⵏⵓⵜ ⴰⵢⵜ ⵎⵍⵍⵓⵍ.
ⵉⵙⴰⵖⵓⵍⵏ